**Tájékoztató az óvodai és bölcsődei beiratkozásról**

Értesítjük a Tisztelt Szülőket, hogy a Vasvári Ficánkoló Óvoda és Mocorgó Bölcsődébe a 2023/2024-es nevelési évre a beiratkozás az alábbiak szerint történik:

**Ficánkoló Óvoda:**

1. Az óvoda kötelező felvételt biztosító köznevelési intézmény hivatalból - az önkormányzat, mint fenntartó értesítése alapján -, felveszi a körzetébe tartozó mindazon vasvári gyermeket, aki 2023. augusztus 31. napjáig betölti a 3. életévét és nem érkezett jelzés arra vonatkozóan, hogy más óvoda felvette.

**Beiratkozás időpontja:** 2023. május 3.

**A felvételről az óvoda értesíti a szülőt.**

**A beiratkozáshoz szükséges dokumentumok:**

* gyermek nevére kiállított személyi azonosító igazolvány és a lakcímet igazoló hatósági igazolvány (lakcímkártya)
* a gyermek születési anyakönyvi kivonata
* TAJ száma
* szülő személyigazolványa és lakcímkártyája

Ezen dokumentumokat a beiratkozás napján hozzák magukkal, vagy 2023. augusztus 31-ig megküldhetik szkennelve, vagy fotózott formában az ovodatitkar@vasvar.hu e-mail címre.

1. Az óvoda a felvételi kötelezettségnek teljesítését követően, amennyiben további felvételi kérelmeket is teljesíteni tud, úgy a más településen élő szülőtől érkezett igényt elbírálja és haladéktalanul tájékoztatja a döntésről.

**További információ az alábbi elérhetőségen kérhető:**

* +36-30/226-9577
1. Amennyiben a vasvári szülő nem a kötelező felvételt biztosító Ficánkoló Óvodába szeretné gyermekét beíratni, akkor erre irányuló szándéknyilatkozatát be kell jelentenie - a kötelező felvételt biztosító óvoda nevének és címének megjelölésével, elektronikus úton, telefonon, vagy személyesen – **az általa választott óvoda vezetőjének**.

**Kérjük, hogy amennyiben másik óvodába szeretné gyermekét beíratni úgy az alábbi elérhetőségek valamelyikén a vasvári óvoda vezetőjét is szíveskedjen tájékoztatni.**

* ovodatitkar@vasvar.hu
* +36-30/226-9577 vagy a 06-94/573-097

**Mocorgó Bölcsőde:**

2023/2024-as nevelési évre történő beiratkozás az alábbiak szerint zajlik:

**Bölcsőde nyílt napja:** 2023. április 25.-én 9 órától 11 óráig

**Beiratkozás időpontja:** 2023. május 2.

**A beiratkozáshoz szükséges dokumentumok:**

* gyermek nevére kiállított személyi azonosító igazolvány és a lakcímet igazoló hatósági igazolvány (lakcímkártya)
* a gyermek születési anyakönyvi kivonata
* TAJ száma
* szülő személyigazolványa és lakcímkártyája
* másolat a Gyermek egészségügyi kiskönyvről és a Védőoltási adatlapokról
* a szülő munkába állása esetén: munkáltatói igazolás, nappali tagozatos oktatási intézményben tanuló, továbbképzésen résztvevő szülő esetén: az oktatási intézmény igazolása
* A bölcsődei felvételhez minden esetben szükséges a felvételi kérelem kitöltése és a még feltüntetett dokumentumok csatolása. A felvételi kérelem az intézmény honlapjáról (www.ficankolomocorgo.hu) letölthető, szükség esetén az alábbi telefonszámok valamelyikén kérhető, ebben az esetben a felvételi kérelem kipostázásáról az óvoda gondoskodik.

+36-30/226-9577 vagy a 06-94/573-097 (8:00-16:00 óra közötti időben)

**A beiratkozás módjai:**

* **Online mód (előjegyzésbe vétel)**

A beiratkozáshoz szükséges dokumentumokat az ovodatitkar@vasvar.hu címre szkennelve, vagy fotózott formában csatoltan megküldve.

* + **Személyesen,** amennyiben a beiratkozás napja nem megfelelő a szülők részére, az alábbi telefonszámok valamelyikén történő előzetes időpont egyeztetést követően:

+36-30/226-9577 vagy a 06-94/573-097.

A beiratkozáshoz szükséges dokumentumokat a szülőnek vinnie kell magával.

Amennyiben az óvodai felvétellel és a bölcsődei beiratkozással kapcsolatban további kérdése lenne a Tisztelt Szülőknek, úgy előzőekben megadott telefonszámok bármelyikén érdeklődhetnek 8:00-16:00 óra közötti időben.

**A Vasvári Ficánkoló Óvoda és Mocorgó Bölcsőde minden gyermeket sok szeretettel vár!**